jkorsvik/nowiki_second_scrape_merged huggingface dataset:
Binter Mediterráneo Flight 8261

Binter Mediterráneo Flight 8261 var en flyvning fra Zürich til Málaga i Spania som styrtet ved innflyvning til Málaga 29. august 2001. Flyet, et CASA CN-235, fikk en falsk alarm om brann i en motor, men mannskapet visste ikke at dette var en falsk alarm. På grunn av alarmen stoppet andrepiloten begge motorene, noe som gjorde at flyet stoppet 500 meter før rullebanen. Dette førte til at fire personer omkom, inkludert piloten.


== Referanser ==
Maschmanns gate (Oslo)

Maschmanns gate var en gate på Hammersborg i Oslo.
Gaten fikk navn i 1874 etter apoteker og professor Hans Henrich Maschmann (1785–1860). Den ble bortregulert i 1961.


== Kilder ==
Knut Are Tvedt, red. (2010). «Maschmanns gate». Oslo byleksikon (5. utg.). Oslo: Kunnskapsforlaget. s. 360. ISBN 978-82-573-1760-7.
Kurt Carlsen

Kurt Carlsen (født 20. februar 1914 i Helsingør, død 7. oktober 1989 i New Jersey) var en dansk-amerikansk sjøkaptein som ble verdenskjent i desember 1951 da han i 13 døgn nektet å forlate sitt havarerte og synkende skip, SS «Flying Enterprise».
Carlsen ble sjømann allerede som 14-åring og hadde kommando over eget skip 32 år gammel. Hans første kommando var et Isbrantsen-skip og han forble i samme rederi til han ble pensjonist.
Etter forliset av SS «Flying Enterprise» ble han mottatt som en helt i USA med Ticker-tape parade på Broadway. Han fikk også kommandoen over et nytt skip med navnet SS «Flying Enterprise 2».
Carlsen døde den 7. oktober 1989 i en alder av 75 år. Han ble kremert og hans aske ble strødd over Atlanterhavet der hans skip gikk ned.


== Flying Entreprise ==
Flying Entreprise var et Libertyskip som ble bygget i 1944 og tilhørte rederiet Amercan-Export Isbrantsen Lines. Skipet var underveis fra Hamburg til New York med en last, oppgitt å være rujern, biler og ukjent last. Utenfor Land's End fikk båten revner i skroget og begynte å synke.


== Referanser ==
Valg 2015

Valg 2015 kan vise til:

Folketingsvalget 2015
Riksdagsvalget i Finland 2015
Parlamentsvalget i Estland 2015
Parlamentsvalget i Storbritannia 2015
Parlamentsvalget i Hellas januar 2015
Parlamentsvalget i Hellas september 2015
Kommunestyre- og fylkestingsvalget i Norge 2015
Valget i Israel 2015
Valget i Hamburg 2015
Valget i Bremen 2015
Erdalselva (Stryn)

Erdalselva er ei elv i Stryn kommune. Den er en del av Strynevassdraget og er 11,5 kilometer lang. Elva har utspring fra en liten innsjø foran brefronten på Erdalsbreen, en nordlig utløper av Jostedalsbreen. Den renner derfra mot nordvest gjennom Erdalen til munningen i Oppstrynsvatnet ved Erdal. Erdalselva har et nedbørfelt på 80,88 km² og middelvannføringen ved munningen er 5,27 m³/s.
Strynevassdraget ble vernet mot kraftutbygging i Verneplan IV for vassdrag i 1993. En stor del av nedbørfeltet ligger innenfor Jostedalsbreen nasjonalpark.


== Referanser ==
Vesledalselva

Vesledalselva er ei elv i Stryn kommune. Den er ei sideelv til Erdalselva i Strynevassdraget og har utspring fra Vesledalsbreen, en arm av Jostedalsbreen. Elva renner mot vest til den løper sammen med Erdalselva ved Vetledalseter. Vesledalselva er 4,6 kilometer lang og har et nedbørfelt på 17,2 km².
Strynevassdraget ble vernet mot kraftutbygging i Verneplan IV for vassdrag i 1993. Hele nedbørfeltet ligger innenfor Jostedalsbreen nasjonalpark.


== Referanser ==
American Airlines Flight 587

American Airlines Flight 587 var en internasjonal passaserflyvning fra John F. Kennedy internasjonale lufthavn, USA til Las Américas internasjonale lufthavn, Den dominikanske republikk operert av American Airlines. 12. november 2001 styrtet flyet, en Airbus A300 like etter take-off i Queens. Årsakene til ulykken var at annenpiloten brukte roret på halen for mye, etter at et annet fly hadde skapt turbulens like før American Airlines-flyet tok av. Dette førte til at halepartiet brakk av flyet, og flyet styrtet i et nabolag. Det viste seg at American Airlines under simulatortrening lærte sine piloter å reagere på denne måten når det oppstod turbulens. Opplæringen ble senere endret slik at pilotene heretter lærte riktig framgangsmåte. 
Alle 260 om bord pluss fem på bakken døde i styrten. Én på bakken ble også skadet.


== Flyet ==
Flyet som opererte flyvningen den 12. november 2001 var en Airbus A300B4-605R fra American Airlines registrert N14053. Det fløy første gang 9. desember 1987, og ble levert til American Airlines 12. juli 1988. hadde gjennomført 37 550 timer i luften, fordelt på 14 934 flyvninger. Airbus A300 har en maksimal kapasitet på 375 passasjerer, og er designet til å vare 36 000 flyvninger, 60 000 flytimer eller 20 år.


== Passasjerer og besetning ==
Alle de 251 passasjerene, og hele besetningen på 9 omkom i ulykken, samt fem innbyggere i Belle Harbor, der flyet gikk ned.
Enkelte av de omkomnes slektninger møtte opp på flyplassen for å ta i mot flyet, og var ikke klar over at det hadde forulykket. JFK Ramada Plaza huset slektninger og venner av de omkomne. På grunn av dets rolle i krisearbeidet ble hotellet senere kjent som «The Heartbreak Hotel» («hjertesorghotellet»).


== Referanser ==
MF «Vangsnes»

MF «Vangsnes» er en bilferge bygget i 1958 for Fylkesbaatane i Sogn og Fjordane. Fergen gikk i rute for rederiet frem til 1988.


== Teknisk informasjon ==
Byggeår: 1958
Bygget av: A/S Ankerløkken Slipp & mek. Verksted, Florø  (byggenummer 17)
Brutto RT: 146
Netto RT: 53
Personbilkapasitet: 16
Lengde: 93,5 meter
Bredde: 28,8 meter
Motor: 2x 8cyl. 4T EV DM (KHD AG, Köln), 240 bHK


== Historie ==
1958:	Juli: Levert som «Vangsnes» for Fylkesbaatane i Sogn og Fjordane, Bergen
1979:	Reg.havn endret til Florø
1986:	Mars: Rederiet flyttet til Florø
1988:	Aug.: Solgt til AS Rosund, Vigra/Florø. Omdøpt «Mauren»
1994:	Juni: Solgt til Sessalaks A/S, Hellevik i Fjaler/Florø. Omdøpt «Nesvang»
1998:	Aug.: Solgt til Vestkapp Havbruk AS, Florø
2005:	30.08.: Solgt til Pan Fish Norway AS, Ålesund/Førde
2009:	05.02.: Overtatt av Marine Harvest Norway AS, Bergen/Florø
2011:	Fremdeles i bruk.


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 2. april 2015. Besøkt 30. mars 2015. 


== Eksterne lenker ==
(en) MF «Vangsnes» – Den internasjonale sjøfartsorganisasjonen
MS «Vaagsøy» (1958)

MS «Vaagsøy» var et passasjerskip bygget i 1958 for Fylkesbaatane i Sogn og Fjordane. Skipet gikk i lokalrute for rederiet frem til 1988.


== Teknisk informasjon ==
Byggeår: 1958
Bygget av: Løland Motorverkstad, Leirvik i Sogn (byggenummer 10)
Brutto RT: 165
Netto RT: 68
Lengde: 93,8 meter
Bredde: 22,1 meter
Motor: 2x 8cyl. 4T EV DM (KHD AG, Köln), 310 bHK


== Historie ==
1958:	Nov.: Levert som «Vaagsøy» for Fylkesbaatane i Sogn og Fjordane, Bergen
1979:	Reg.havn endret til Måløy
1986:	Mars: Rederiet flyttet til Florø/Måløy
1988:	Mai: Solgt til Tugtrans, Ådlandsvik & Co. ANS (Kåre Fyllingen, Kleppestø), Måløy. Omdøpt «Vaagsøysund»
1988:	Okt.: Solgt til A/S Mini Cruise, Fyllingsdalen/Måløy
1989:	Mai: Solgt til Sukellustyö Pasi Salmela Oy, Kaarlela, Finland. Omdøpt «Aquarius»
1991:	Febr.: Solgt til Suomen Sukelluskuvaus Oy, Kaarlela, Finland
1993.	Solgt til Suomen Säästopankki SSP Oy, Kokkola, Finland
1994:	Solgt til Ab Shiprest Lenator Oy, Mariehamn, Finland. Omdøpt FRANZ HÖIJER. Ommålt: 148 BT, 49 NT
2008:	09.06.: Solgt til Lusterrutene AS, Oslo/Bergen
2008:	15.09.: Omdøpt «Fjord Visjon»
2011:	Fremdeles i fart.


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 2. april 2015. Besøkt 8. mars 2015. 


== Eksterne lenker ==
(en) MS «Vaagsøy» – Den internasjonale sjøfartsorganisasjonen
MS «Tansøy»

MS «Tansøy», nå «Slogen», er en passasjerbåt bygget i 1959 for Fylkesbaatane i Sogn og Fjordane. Skipet gikk for rederiet frem til 2000.


== Teknisk informasjon ==
Byggeår: 1959
Bygget av: Løland Motorverkstad, Leirvik i Sogn (byggenummer 11)
Brutto RT: 165
Netto RT: 68
Lengde: ukjent
Bredde: ukjent
Motor: 3cyl. 2T EV DM (Wichmann Motorfabrikk, Rubbestadneset), 240 bHK


== Historie ==
1959:	Sept.: Levert som «Tansøy» for Fylkesbaatane i Sogn og Fjordane, Bergen
1979:	Reg.havn endret til Måløy
1986:	Mars: Rederiet flyttet til Florø/Måløy
1996:	Okt.: Ommålt: 147 BT, 44 NT
1997:	Aug.: Rederiet omdøpt Fylkesbaatane i Sogn og Fjordane AS, Florø/Måløy
2000:	Okt.: Solgt til Tansøy AS (Carl Gunnar Nesheim, Fotlandsvåg), Florø
2002:	Nov.: Solgt til Søre Askøen Dampskibsselskab AS, Kokstad/Florø
2006:	Mars: Solgt til Northland Cruise AS, Skibotn/Tromsø
2006:	Juni: Omdøpt «Lyngenfjord»
20??:  Omdøpt: «Løding»
20??:  Omdøpt: «Landego»
2017:	Omdøpt: «Slogen», går i turistfart på Hjørundfjorden


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
MarineTraffic (2015). «MarineTraffic» (engelsk). Besøkt 25. mars 2015. 


== Eksterne lenker ==
(en) IMO 7398482 – kategori av bilder, video eller lyd på Commons 
(en) MS «Tansøy» – Den internasjonale sjøfartsorganisasjonen
Medisinsk studentutvalg (UiO)

Medisinsk studentutvalg (MSU) er det øverste studentpolitiske organet ved Det medisinske fakultet ved Universitetet i Oslo. Studentutvalget har til oppgave å drøfte og eventuelt uttale seg om saker som gjelder fakultetet og dets virksomhet, og saker generelt som MSU anser viktige for fakultetets studenter, eksempelvis studentvelferd. MSU er representert i alle organer som har betydning for fakultetets studenter, eksempelvis fakultetsstyret, instituttrådene og Studentparlamentet. Grunnlaget for studentutvalgets virksomhet, rettigheter og plikter er universitets- og høgskoleloven §4. 
Studentutvalget ved Det medisinske fakultet ble opprettet i 1907 som følge av at Universitetsloven av 1905 trådte i kraft , og har gjennomgått flere omorganiseringer gjennom tidens løp. Som et resultat av at det ble innført flere studieprogrammet ved fakultetet, ble det i 2009 opprettet et eget fagutvalg for studentsaker som kun gjaldt medisinstudiet; Medisinsk fagutvalg. 


== Organisering ==

MSU består av representanter for alle studieretningene ved Det medisinske fakultet, i tillegg til tre direktevalgte studentrepresentanter (studentrepresentantene i fakultetsstyret og Studentparlamentet). Til daglig ledes foreningen av leder og sekretær. Studentutvalget har kontorer i Rikshospitalet på Gaustad.


== Midler til studentrettede tiltak ==
MSU står ansvarlig for fordeling av midler til studentrettede tiltak, og lyser hvert år ut midler som alle fakultetets studenter/studentforeninger kan søke om. MSU er også ansvarlig for fordeling av lokaler til studentforeningene ved fakultetet. 


== Ledere ==


== Referanser ==
MF «Losna» (1960)

MF «Losna», no «Namsenjenta», er en bilferge bygget i 1960 for Fylkesbaatane i Sogn og Fjordane. Fergen gikk i rute for rederiet frem til 1998.


== Fergestrekninger ==
Ved levering og frem til 1972 fikk fergen i sambandet Hella–Dragsvik–Balestrand–Vangsnes. Etter det og frem til 1975 i Stårheim–Isane. Fra 1976 til 1982 gikk fergen i sambandet Dale–Eikenes og fra 1982 til 1993 i Nordeide-Måren-Svortemyr-Ortnevik. Etter 1993 og frem til den ble solgt var «Losna» reserveferge.


== Teknisk informasjon ==
Byggeår: 1960
Bygget av: Ankerløkken Verft A/S, Florø (byggenummer 27)
Brutto RT: 152
Netto RT: 54
Personbilkapasitet: 16
Lengde: 93,5 meter
Bredde: 28,8 meter
Motor: 2x 8cyl. 4T EV DM (KHD AG, Köln), 300 bHK


== Historie ==
1960:	Juni: Levert som «Losna» for Fylkesbatane i Sogn og Fjordane, Bergen
1978:	Reg.havn endret til Florø
1986:	Mars: Rederiet flyttet til Florø
1997:	Aug.: Rederiet omdøpt Fylkesbaatane i Sogn og Fjordane AS, Florø/Måløy
1998:	April: Solgt til A L Services Underwater Technology AS, Bergen
1999:	Mars: Solgt til Dalmar Nord AS, Kverva/Bergen
1999:	Solgt til Salmar Farming AS, Kverva/Bergen. «Namsenjenta»
2008:	Reg.havn endret til Trondheim
2011:	Fremdeles i bruk.


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 24. september 2015. Besøkt 30. mars 2015. 


== Eksterne lenker ==
(en) IMO 7398523 – kategori av bilder, video eller lyd på Commons 
(en) IMO 7398523 – Den internasjonale sjøfartsorganisasjonen
MF «Firda»

MF «Firda», senere «Svanøy», var en bilferge bygget i 1961 for Fylkesbaatane i Sogn og Fjordane. Fergen gikk i rute for rederiet frem til 1990.


== Teknisk informasjon ==
Byggeår: 1961
Bygget av: Holmens Verft, Risør (byggenummer 93)
Brutto RT: 151
Netto RT: 55
Personbilkapasitet: 16
Lengde: 93,4 fot
Bredde: 28,5 fot
Motor: 2x 8cyl. 4T EV DM (KHD AG, Köln), 310 bHK


== Historie ==
1961:	Juli: Levert som «Firda» for Fylkesbaatane i Sogn og Fjordane, Bergen
1979:	Reg.havn endret til Måløy
1986:	Mars: Rederiet flyttet til Florø/Måløy
1982:	Omdøpt «Svanøy»
1990:	April: Solgt til Livø Overfarten A/S, Løgstør/Rønbjerg, Danmark. Omdøpt «Svanø»
1996:	Ommålt: 237 BT, 91 NT
2004:	12.01.: Eier og flagg in blanco. Navnet gitt som «Svano»
2011:	Fremdeles i fart.
2015:   Sannsynligvis hugget opp.


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 24. september 2015. Besøkt 30. mars 2015. 


== Eksterne lenker ==
(en) MF «Firda» – Den internasjonale sjøfartsorganisasjonen
MF «Davik» (1962)

MF «Davik» var en bilferge bygget i 1962 for Fylkesbaatane i Sogn og Fjordane. Fergen gikk i rute for rederiet frem til 2001.


== Teknisk informasjon ==
Byggeår: 1962
Bygget av: Ankerløkken Verft A/S, Florø (byggenummer 39)
Brutto RT: 151
Netto RT: 55
Personbilkapasitet: 16
Lengde: 93,4 meter
Bredde: 28,8 meter
Motor: 2x 8cyl. 4T EV DM (KHD AG, Köln), 310 bHK


== Historie ==
1962:	April: Levert som «Davik» for Fylkesbaatane i Sogn og Fjordane, Bergen
1979:	Reg.havn endret til Måløy
1986:	Mars: Rederiet flyttet til Florø/Måløy
1996:	Aug.: Ommålt: 242 BT, 116 NT
1997:	Aug.: Rederiet omdøpt Fylkesbaatane i Sogn og Fjordane AS, Florø/Måløy
2001:	Mai.: Solgt til Solhaug AS, Torangsvåg/Måløy
2007:	14.01.: Forsvant fra oppdrettsanlegg i Torangsvåg under stormfullt vær. Trolig sunket.


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 24. september 2015. Besøkt 30. mars 2015. 


== Eksterne lenker ==
(en) MF «Davik» – Den internasjonale sjøfartsorganisasjonen
MS «Kommandøren» (1962)

MS «Kommandøren» et passasjerskip bygget i 1962 for Fylkesbaatane i Sogn og Fjordane. Skipet gikk i Snøggrute Bergen-Sogn for rederiet frem til 1989.
Skipet ble senere solgt til Møgsters Rederi, Stavanger, senere videresolgt til St. Vincents, Karibien.


== Teknisk informasjon ==
Byggeår: 1962
Bygget av: Bodø Skibsverft & mek. Verksted A/S, Bodø (byggenummer 32)
Brutto RT: 780
Netto RT: 382
Lengde: 179,8 meter
Bredde: 37,3 meter
Motor: 2x8 ACAT (Wichmann Motorfabrikk, Rubbestadneset), 2000 bHK


== Historie ==
1962:	Nov.: Levert som «Kommandøren»  for Fylkesbaatane i Sogn og Fjordane, Bergen
1979:	Reg.havn endret til Florø
1986:	Mars: Rederiet flyttet til Florø
1989:	Juni: Solgt til Simon Møkster, Stavanger. Omdøpt «Stril Link»
1993:	Overført til Simon Møkster Shipping AS, Stavanger
1995:	Solgt til Jeffrey L. King, Kingstown, Saint Vincent og Grenadinene. Omdøpt «Barracouda»
2019:	Fremdeles i full drift rundt St. Vincent og Grenadinene 


== Referanser ==


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 6. oktober 2012. 
Langes, W. (2015). «Fjordfaehren.de» (tysk). Arkivert fra originalen 24. september 2015. Besøkt 30. mars 2015. 
MarineTraffic (2015). «MarineTraffic» (engelsk). Besøkt 30. mars 2015. 


== Eksterne lenker ==
(en) MS «Kommandøren» – Den internasjonale sjøfartsorganisasjonen
Bjerggaden (Oslo)

Bjerggaden var en gate på Hammersborg. Den gikk fra Schandorffs gate til Nedre Hammersborggate.
Gaten ble bortregulert i forbindelse med oppføringen av Deichmanske bibliotek i 1930-årene.
Før byutvidelsen i 1878 lå gaten i Aker. Da  ble navnet også brukt om den gaten som nå heter Ribbunggata, og som da lå i Aker.


== Kilder ==
Knut Are Tvedt, red. (2010). «Bjerggaden». Oslo byleksikon (5. utg.). Oslo: Kunnskapsforlaget. s. 81. ISBN 978-82-573-1760-7.
This Love Is Here to Stay

«This Love Is Here to Stay» er ei låt fra Thomas Dybdahls album What's Left Is Forever fra 2013.
Musikkstilen beskrives som soul.


== Referanser ==
Torstein Hovig

Torstein Hovig (født 3. januar 1928 i Overhalla, død 14. februar 2015) var en norsk lege og forsker, med foreldre Gudlaug Pauline Hovig (født Tangstad) og Johannes Sigurd Hovig. Han var bror av Jan Inge Hovig, Edit Hovig, Geir Johannes Hovig og lege Elen-Marta Hovig.
Hovig tok eksamen ved Overhalla private realskole 1944, og deretter eksamen artium Trondheim katedralskole våren 1948. Medisinsk embetseksamen ble avlagt våren 1954 ved Universitetet i Oslo, og den medisinske doktorgrad ble forsvart samme sted 27. november 1965 i en disputas om «Platelet aggregation in vitro and in vivo».
Hovig er særlig kjent for sitt arbeid innen blodplateforskning i første del av sin karriere, og deretter også innen nyrepatologi. Hovig ledet også oppbyggingen av Elektronmikroskopisk laboratorium ved Rikshospitalet fra 1968.
Sammen med professor J.F. Mustard hadde han gjesteforskeropphold som Research Fellow ved Universitetet i Toronto, Blood and Vascular Diseases Research Unit, Canada, fra 1964 til 1965. Han arbeidet en del av denne tiden ved Banting Institute, Experimental Research Unit, University of Toronto, sammen med professor H.Z. Movat.
Hovig ble professor i patologi ved Rikshospitalet i 1985. Han har publisert om lag 168 vitenskapelige arbeider innen ulike emner.
Hovig giftet seg i 1953 med lege Berit Hovig f. Høigård. Torstein Hovig var far til fire barn: Johannes Eivind Hovig, Tollef Hovig, Ingvil Hovig, og Ellisiv Hovig.


== Priser og utmerkelser ==
Elwood A. Sharp Award, Wayne State University School of Medicine, Detroit, USA, 1970.Hovig var medlem av Det Norske Videnskaps-Akademi fra 1993.


== Eksterne lenker ==
Norsk patologiforening: Torstein Hovig døde 14. februar
Carl Ahlberg

Carl Ahlberg var en svensk fotballspiller og fotballtrener. Ahlberg har spilt for Malmö FF i Allsvenskan, hvor han senere ble trener.


== Klubbkarriere ==
Alhlberg spilte 50 kamper og scoret fire mål for Malmö FF fra 1928 til 1932, hvorav 13 kamper og en scoring i Allsvenskan i 1931/32-sesongen.


== Karriere som trener ==
Alhlberg var trener for Malmö FF fra 1941 til 1943.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 
Rikard Smitt (2009). Ända sedan gamla dagar... (svensk). Malmö: Project Management AB. ISBN 978-91-633-5767-1.
Kongen og guden

Kongen og Guden (rekonstruert urindoeuropeisk: rēḱs deiwos-kʷe) er en kort historie rekonstruert på urindoeuropeisk. Historien er løst basert på en del av Aitareya Brahmana, som er en hinduistisk samling av tekster.


== Historien ==
Versjonen som ble skrevet i Encyclopedia of Indo-European Culture er som følger: 


== Referanser ==


== Eksterne lenker ==
Encyclopedia of Indo-European Culture, 1997, side 503
Crossair Flight 3597

Crossair Flight 3597 var en flystyrt som fant sted 24. november 2001. Flyet, et BAe 146 på vei fra Berlin i Tyskland til Zürich i Sveits, styrtet like før landing i en fjellside i Bassersdorf. Årakene til styrten var blant annet dårlig sikt og mangelfull piltotrening. På grunn av sikten og været så ikke pilotene rullebanen som de skulle lande på, og på grunn av et skifte av rullebanen fløy pilotene for lavt i forhold til terrenget og styrtet dermed rett inn i fjellsiden . Av de 33 om bord overlevde kun 9.


== Referanser ==
Sari Syväluoma

Sari Syväluoma (født 27. juli 1966 i Finland, død 19. august 2016) var en designer og kunsthåndverker, bosatt i Norge fra 1994. Hun arbeidet først som fast ansatt designer hos Sellgrens Veveri As fra 1995 til 1999, og som freelancedesigner fra 1999 i eget studio i Oslo. Hun hadde mastergrad i tekstilkunst fra Aalto-universitetet, høgskolen i kunst, design og arkitektur. Hun studerte også kortere perioder i NCAD i Dublin og Kunsthøgskolen i Bergen.
Hennes tekstiler er innkjøpt av Nasjonalmuseet for kunst, arkitektur og design i Oslo. Internasjonal omtale i media og bøker, blant annet Textile Designers at the Cutting Edge og Scandinavian style av Bradley Quinn, Textiles now, New patterns.
Hun utarbeidet tekstilkolleksjoner innen interiør, utviklet produkter og konsepter til hjemme- og kontrakt marked, og hadde konsultasjoner for arkitekt - og designkontorer. Hennes designløsninger tok hensyn til estetiske og tekniske behov, akustikk, slitasje og andre krav for tekstiler i rom.


== Eksterne lenker ==
Hjemmesiden til designeren
Biografi hos Norskekunsthandverkere.no
China Airlines Flight 611

China Airlines Flight 611 var en internasjonal passasjerflyvning fra Taoyuan internasjonale lufthavn, Taiwan til Hongkong internasjonale lufthavn. 25. mai 2002 styrtet flyet, en Boeing 747-209B tjue minutter etter take-off i Taiwanstredet. Alle 225 personer ombord omkom. Etterforskningen avslørte at 22 år tidligere hadde halen til flyet truffet bakken ved landing, noe som skadet flykroppen og beseglet skjebnen til flyet. Skaden hadde ikke blitt forskriftsmessig reparert, og ble forverret for hver flyvning maskinen gjorde.


== Flyet ==
Flyet som opererte flyvningen var en Boeing 747-209B operert og eid av China Airlines registrert B-18255. Det var knappe 23 år, og hadde vært i lufta i 64 394 timer, fordelt på 21 180 flyvninger. Flyet hadde 274 seter: 22 førsteklasse, 84 businessklasse, 131 økonomiklasse på hoveddekket og 37 økonomiklasseseter på øvre dekk. Før ulykken hadde flyet blitt solgt til Orient Thai Airlines for 1,45 millioner dollar. Det var planlagt at flyet skulle overleveres etter hjemflyvningen fra Hong Kong til Tapei, men kjøpet ble hevet etter ulykken.En Boeing 747 er konstruert til å tåle 20 000 flyvninger, 60 000 flytimer eller 20 års tjeneste.


== Passasjerer og mannskap ==
De fleste passasjerene, 114, var en del av en reisegruppe fra Taiwan, organisert av fire reisebyråer. Den eneste som ikke var etnisk kinesisk var en sveitsisk mann.Pilotene var 51 år gamle Ching-Fong Yi (kaptein) og 52 år gamle Yea Shyong Shieh. Fly-ingeniøren var 54 år gamle Sen Kuo Chao. Alle var svært erfarne: Kapteinen og andrepiloten hadde mer enn 10 100 flytimer, og ingeniøren hadde mer enn 19 100 timer.


== Referanser ==